O biserică dintr-un sat din Alba a fost distrusă în totalitate, într-un incendiu petrecut în noaptea de Înviere. Poliția a deschis dosar penal pentru a stabili cum s-a produs incendiul.
UPDATE: Potrivit ISU Alba, incendiul ar fi pornit de la o lumânare lăsată aprinsă și nesupravegheată.
Inspectoratul de Poliție Județean Alba a fost sesizat, prin 112, duminică dimineață, cu privire la faptul că biserica din lemn din localitatea Ghioncani, comuna Întregalde, a ars, în cursul nopții trecute.
Din primele cercetări efectuate de polițiștii deplasați la fața locului a rezultat că biserica a ars, în totalitate, a transmis IPJ Alba.
Nu au fost înregistrate victime omenești.
În cauză a fost întocmit dosar penal, sub aspectul săvârșirii infracțiunii de distrugere din culpă, urmând a se stabili cauzele și împrejurările producerii incendiului.
Potrivit ISU Alba, apelul a fost dat de îngrijitorul bisericii din sat.
La fața locului s-a deplasat un echipaj de stingere cu apă și spumă din cadrul Secției de Pompieri Câmpeni.
Aceștia au stins ultimele focare de incendiu.
Urmăriți Alba24.ro și pe Google News
Dacă ți-a plăcut articolul: